ציון כהן

הרב ציון מיכאל כהן (נולד בשנת 1962) הוא רב העיר אור יהודה ומייסד מכון דורות. בנוסף, החל מיוני 2021, משמש כרשם הנישואין וכממונה על תחום הכשרות בעיר רחובות.

==ביוגרפיה==
נולד במרוקו וגדל בשדרות. היה מדריך בתנועת הנוער בני עקיבא. למד בישיבה הקטנה משכן שמעון, בראשות הרב שמריהו ברזילי ולאחר מכן בין השנים 1980–1985 למד בישיבת חברון בירושלים. באותן השנים עסק גם בפעילות התנדבותית לבני ישיבות בארגון בני הישיבות. את לימודי הרבנות שלו עשה בבית המדרש לרבנים רמב"ם ובית יוסף, בין השנים 1985–1989. בעל תעודת הוראה מהמכללה למורים ע"ש ליפשיץ. תואר ראשון בטורו קולג' במנהל עסקים ותואר שני ב – MBA במנהל עסקים.

בין השנים 1989–1990 שירת בצה"ל כרב צבאי. ומשנת 1990–2001 עשה שירות מילואים פעיל ביחידת צנחנים הדרומית 646.

בשנים 1995–2014 כיהן כרב המועצה אזורית שער הנגב. כיהן מספר שנים כמורה בהחינוך העצמאי ובמעיין החינוך התורני.

בשנים 2000–2006 כיהן כחבר בוועדת הבחינות של הרבנות הראשית לישראל שם שימש כעורך וכבודק ובשנים 2002 -2003 היה גם יועץ חיצוני לשר לענייני חברה ותפוצות, מיכאל מלכיאור. היה מספר שנים נציג רבני ההתיישבות בוועדה לתארים וגמולים. בשנים 2001–2002 היה שותף ל"בסוד שיח", מפגשים חילונים דתיים, יצירת שיח בין מובילי דעת קהל בחברה הישראלית.

משנת 2000 ועד היום מכהן כיושב ראש ההנהלה הציבורית והשתתפות בפעילות ב"בית מועצת יחד – הפורום להסכמה אזרחית", עמותה שהוקמה בהחלטת ממשלה ועוסקת בקידום חיים משותפים של כל חלקי האוכלוסייה בישראל, כולל מועצת יח"ד שליד בית נשיא המדינה, עבודה עם חברי כנסת, רשויות מקומיות ואזרחים.

בשנת 2011 מונה הרב כהן לרבה של אור יהודה. משנת 2013 ועד היום מכהן כחבר ועדת הלכה ורפואה במועצת הרבנות הראשית. בשנת 2017 ייסד את מכון 'דורות' ייעוץ הלכתי וליווי רפואי בנושאי פוריות, בשיתוף המרכזים הרפואיים במדינת ישראל. החל מיוני 2021 משמש כממלא מקום רב העיר רחובות וכרשם הנישואין וכממונה על תחום הכשרות בעיר רחובות<ref></ref>.

== חיים אישיים ==
נשוי ללאה ומתגורר באור יהודה, בנו הרב איתי יוסף, הוא ראש מכון דורות. גיסו הרב אהרון בוטבול, הוא רב אזורי חבל מודיעין וראש בית ההוראה יביע אומר. גיסו הרב מרדכי זמיר, כיהן כרב המועצה אזורית עמק יזרעאל. אחיו הוא ד"ר אהרון (אהרל'ה) כהן, מרצה להיסטוריה גאוגרפית במכללת ספיר ובאוניברסיטת בן-גוריון.

==חיבוריו==

* ציון חמדתי – דרשות ומאמרים על הפטרות השבוע והמועדים, בהוצאת דני ספרים, 2015
*ציון חמדתי – דרשות ושיעורים על פרשיות השבוע והמועדים, בהוצאת דני ספרים, 2016

==קישורים חיצוניים==
* [https://www.inn.co.il/News/News.aspx/331304 "ציון חמדתי" מאת הרב ציון כהן], ערוץ 7.
* [https://www.youtube.com/watch?v=cOTxXRmUIKw הרב ציון כהן, מצוות המילה], שיעור בישיבת מרכז הרב.
* [https://www.20il.co.il/לפעמים-שאלה-הלכתית-קובעת-האם-לזוג-יהיה/ "לפעמים שאלה הלכתית קובעת האם לזוג יהיה ילד או לא"], ראיון של הרב בכתבה על המכון בערוץ 20.
* [https://www.hidabroot.org/article/1125759 "מי יכול להיכנס למחשבותיה של אישה שמעוניינת בילדים ולא יכולה להביא אותם?"], ראיון של הרב באתר הידברות
* [https://www.inn.co.il/News/News.aspx/401017 רוצים ברכה? לכו לקדושים בחלקה הצבאית], באתר ערוץ 7
* [https://www.inn.co.il/News/News.aspx/399624 "להזמין 'יריבים פוליטיים' לשולחן הסדר"], באתר ערוץ 7
* 
* 
*[https://www.poriyut.org/ האתר של מכון דורות.]
*מנחם כהן, [http://www.chabad.org.il/Magazines/Article.asp?ArticleID=16695&CategoryID=2541 מחזק לבבות אחרי המחלה] מתוך שיחת השבוע מס' 1759

==הערות שוליים==

קטגוריה:אור יהודה: רבנים
קטגוריה:רבני ערים בישראל
קטגוריה:בוגרי ישיבת חברון כנסת ישראל
קטגוריה:בוגרי הקריה האקדמית אונו
קטגוריה:בוגרי בני עקיבא
קטגוריה:ישראלים שנולדו ב-1962